**LĒMUMS**

Liepājā

|  |  |
| --- | --- |
| 2022.gada 20.janvārī | Nr.33/2  (prot. Nr.2, 30.§) |

Par zemesgabalu Piltenes ielā 1A un 1B

daļu nomas līgumu termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, 53., 56. un 137.punktu, izskatot īpašnieku biedrības "Šķēdes 11" 2021.gada 15.decembra iesniegumu "Par Zemes nomas līguma pagarināšanu", zemes nomas pārjaunojuma līgumus, kas 2021.gada 30.augustā noslēgti starp Liepājas pilsētas pašvaldību un īpašnieku biedrību "Šķēdes 11", Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 20.decembra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Pagarināt īpašnieku biedrībai "Šķēdes 11", kā dzīvojamās mājas Šķēdes ielā 11 (apsaimniekotājam) pārvaldniekam (reģistrācijas Nr.40008123981; juridiskā adrese: Šķēdes ielā 11-45, Liepāja), līgumu par zemesgabala Piltenes ielā 1A (kadastra apzīmējums 1700 011 0234), Liepājā, daļas 268 kv.m platībā un zemesgabala Piltenes ielā 1B (kadastra apzīmējums 1700 011 0233) daļas 265 kv.m platībā iznomāšanu termiņus uz laiku līdz 2027.gada 29.augustam teritorijas labiekārtošanai un autostāvvietu izveidošanai mājas Šķēdes ielā 11 iedzīvotājiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 30.janvāra zemes nomas pārjaunojuma līgumos, kas noslēgti 2021.gada 30.augustā, par zemesgabalu Piltenes ielā 1A (kadastra apzīmējums 1700 011 0234) un Piltenes ielā 1B (kadastra apzīmējums 1700 011 0233) daļu iznomāšanu grozījumus un izteikt līgumu 2.sadaļu "LĪGUMA TERMIŅŠ" šādā redakcijā:

"Līgums stājas spēkā 2021.gada 1.jūlijā un ir spēkā līdz 2027.gada 29.augustam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja īpašnieku biedrības "Šķēdes 11" vainas dēļ grozījumi 2021.gada 30.augustā noslēgtajos zemes nomas līgumos par zemesgabalu Piltenes ielā 1A un Piltenes ielā 1B daļu nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabalu daļas atbrīvojamas.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |